google/wiki40b huggingface dataset:
Πρωτάθλημα ποδοσφαίρου ανδρών Βραζιλίας

Ιστορία

Η τεράστια έκταση της Βραζιλίας (λίγο μικρότερη από την Ευρώπη) καθιστούσε απαγορευτική κάθε σκέψη για ένα παμβραζιλιανικό πρωτάθλημα έως και τη δεκαετία του 1960. Κάθε πολιτεία διοργάνωνε δικό της πρωτάθλημα, π.χ. το Καριόκας στην πολιτεία του Ρίο Ντε Τζανέιρο ή το Παουλίστα στην πολιτεία του Σάο Πάολο. Κάποιες χρονιές, μετά τη λήξη των πολιτειακών πρωταθλημάτων, οι πρωταθλήτριες ομάδες τους συμμετείχαν σε τουρνουά (Taça Brasil, Torneio Pedrosa) με σκοπό την ανάδειξη του «υπερπρωταθλητή», αλλά επρόκειτο για ημιεπίσημες διοργανώσεις.
Η πρόοδος στις εναέριες μεταφορές και η βούληση της χούντας (που κυβερνούσε τότε τη χώρα) να εισαγάγει έναν εθνικό ποδοσφαιρικό θεσμό, οδήγησαν στη διοργάνωση του πρώτου εθνικού πρωταθλήματος το 1971. Τα πολιτειακά πρωταθλήματα δεν καταργήθηκαν, αντίθετα σε κάποιο βαθμό αποτελούσαν κριτήριο για τη συμμετοχή στο εθνικό πρωτάθλημα. Όμως το νέο πρωτάθλημα ήταν αναξιόπιστο, με σύστημα διεξαγωγής που άλλαζε σχεδόν κάθε χρόνο, διάτρητο σε κάθε είδους κυβερνητικές ή παραγοντικές παρεμβάσεις.
Χαρακτηριστικό είναι το παράδειγμα του 1979, όταν οι Γκουαρανί και Παλμέιρας αποφασίσθηκε να προκριθούν αυτόματα στην τελική φάση του πρωταθλήματος, με το αιτιολογικό ότι ήταν οι δύο κορυφαίες ομάδες της προηγούμενης περιόδου. Αυτό οδήγησε πολλούς μεγάλους συλλόγους να αποσυρθούν για μία χρονιά σε ένδειξη διαμαρτυρίας. Τελικά η Παλμέιρας τερμάτισε τρίτη ανάμεσα σε 96 ομάδες έχοντας δώσει μόλις πέντε αγώνες, ενώ η Γκουαρανί με μόλις τρεις αγώνες τερμάτισε στην πρώτη 12άδα.
Άλλο ένα ενδεικτικό παράδειγμα είναι η Γιουβέντους Σάο Πάολο που το 1984 ξεκίνησε στην Α' Κατηγορία, μεσούσης της αγωνιστικής περιόδου υποβιβάσθηκε στη Β' την οποία παρ' όλα αυτά κέρδισε, αλλά δεν προβιβάσθηκε ξανά στην Α'!
Το 1987 οι μεγαλύτεροι σύλλογοι συνέστησαν δική τους ένωση (Clube dos 13, Λέσχη των 13) και διοργάνωσαν χωριστό πρωτάθλημα (Copa União) για εκείνη τη χρονιά.

Παρούσα μορφή

Τελικά το Βραζιλιάνικο Πρωτάθλημα απέκτησε σαφές σύστημα διεξαγωγής μόλις το 2003, υιοθετώντας τα ευρωπαϊκά πρότυπα με κλειστές κατηγορίες (ασύνδετες με τα πολιτειακά πρωταθλήματα), δύο γύρους (όλοι εναντίον όλων μία φορά εντός έδρας και μία εκτός), κατάργηση των αγώνων κατάταξης (play-offs) και ανάδειξη του πρωταθλητή με το σύστημα των βαθμών (3 για νίκη και 1 για ισοπαλία). Τα πολιτειακά πρωταθλήματα εξακολουθούν να υφίστανται, αλλά διεξάγονται τους πρώτους μήνες του χρόνου και δεν εξαρτάται από αυτά η συμμετοχή στο εθνικό πρωτάθλημα - υπάρχουν μάλιστα ομάδες που για διάφορους λόγους (αποφυγή εξόδων, επικέντρωση σε πιο εφικτούς στόχους) προτιμούν να αγωνίζονται μόνο σε αυτά και δε διεκδικούν είσοδο στις εθνικές κατηγορίες.
Στην παρούσα μορφή του Πρωταθλήματος, συμμετέχουν 20 ομάδες. Οι τέσσερις τελευταίοι υποβιβάζονται στην Β' Κατηγορία, ενώ οι τέσσερις πρώτοι κερδίζουν δικαίωμα συμμετοχής στο Κόπα Λιμπερταδόρες (το λατινοαμερικανικό αντίστοιχο του Τσάμπιονς Λιγκ), υπό προϋποθέσεις και ο πέμπτος. Επίσης δύο ομάδες, βάσει ενός συνδυασμού κριτηρίων, αποκτούν δικαίωμα συμμετοχής στο Κόπα Σουδαμερικάνα, τη δεύτερη τη τάξει ηπειρωτική διοργάνωση.
1990 Πίλτσερ

Φυσικά χαρακτηριστικά

O φασματικός τύπος του Πίλτσερ είναι S (λιθώδης). Τα υπόλοιπα φυσικά χαρακτηριστικά του είναι άγνωστα.
Κύπελλο Ιντερτότο 1992

Στο Κύπελλο Ιντερτότο 1992 δεν υπήρχαν νοκ-άουτ γύροι και έτσι δεν υπήρξε τελικός νικητής.

Ομίλοι

Οι ομάδες διαχωρίστηκαν σε 10 ομίλους των 4 ομάδων ο κάθε ένας.
Γεώργιος Παράσχος

Βιογραφικό σημείωμα

Γεννήθηκε στην Χίο το 1822. Μικρότερος αδελφός του ήταν ο Αχιλλέας, επίσης σημαντικός ποιητής της εποχής του. Η σφαγή στην πατρίδα του, κατά την οποία έχασε δύο αδερφές, τους ανάγκασε να καταφύγουν στο Ναύπλιο. Ο πατέρας του συνέχισε να πολεμάει με τον Κολοκοτρώνη και τον Νικηταρά μέχρι το τέλος του αγώνα και τιμήθηκε με μετάλλιο και πολλές πληγές στο στήθος.
Διδάχτηκε τα Ελληνικά και Γαλλικά γράμματα από τον Λεόντιο στο Ναύπλιο και τον Γεννάδιο στην Αθήνα. Εξέδωσε την εφημερίδα Νίκη, και επιδόθηκε με την δημοσιογραφία και την ποίηση, ενώ δούλεψε στην Βουλή και στον Κωλέττη ως γραμματέας. Ο πατριωτισμός του βραβεύτηκε σε διαγωνισμό του Υπουργείου Στρατιωτικών το 1865 για την σύνθεση θουρίων.
Ανήκει τους ποιητές της πρώτης μεταπαναστατικής γενιάς ή ψυχή των οποίων ήταν γεμάτη από τις μνήμες του αγώνα.Αυτό εξηγεί καί την μεγάλη φιλία που είχε αναπτύξει με τον ποιητή καί αγωνιστή του 21 Ζαλοκώστα Γεώργιο.Τα περισσότερα ποιήματά του ήταν πατριωτικά εκθείαζαν
τα επαναστατικά κινήματα στην Θεσσαλία και στην Ήπειρο στα χρόνια του όθωνα, ακί τους κρητικούς επαναστάτες που τους θεωρούσε 
άξιους συνεχιστές της επανάστασης του 1821. Ο Ξενόπουλος είπε γι αυτόν «Ήττο μια ελληνοπρεπής φυσιογνωμία,ανακαλούσα πολλά,ωραία
και μεγάλα».
Απεβίωσε στην Αθήνα φορώντας την φουστανέλα το 1886.
Ηπειρωτικός βάτραχος

Περιγραφή

Πρόκειται για ένα μεσαίου μεγέθους βάτραχο, του οποίου το ολικό μέγεθος δεν ξεπερνά τα 8,5 cm.

Βιολογία

Ημερόβιος βάτραχος που συχνά λιάζεται έξω από το νερό και βουτά μέσα σε αυτό μόλις αισθανθεί κίνδυνο. Συναντάται σε έλη, λίμνες, ρεματιές και στάσιμα νερά. Τρέφεται κυρίως με ασπόνδυλα. Ζευγαρώνει την άνοιξη και τα θηλυκά γεννούν αυγά σε αρκετές συστάδες μερικών εκατοντάδων μέσα στο νερό.
Μπέρτολτ Δ΄ του Τσέρινγκεν

Βιογραφία

Ήταν ο πρωτότοκος γιος του Κορράδου Α΄ δούκα του Τσέρινγκεν και της Κλημεντίας του Λουξεμβούργου-Ναμύρ.
Διαδέχθηκε τον πατέρα του το 1152 ως δούκας του Τσέρινγκεν. Ο Φρειδερίκος Α΄ των Χοενστάουφεν της Γερμανίας του είχε υποσχεθεί ότι αν καταλάμβανε την Εντεύθεν του Ιούρα (Cisjurania) Βουργουνδία (ή Κάτω ή Γαλλική Βουργουνδία) και τον βοηθούσε στην Ιταλική του εκστρατεία του 1152, θα του έδινε τον τίτλο του δούκα της Βουργουνδίας. Όμως η κατάκτηση της Βουργουνδίας απέτυχε· επιπλέον ο Φρειδερίκος Α΄ νυμφεύτηκε τη Βεατρίκη των Ιβρέα κόμισσα της Βουργουνδίας. Τελικά ο βασιλιάς του έδωσε τον τίτλο του ρέκτορα της Βουργουνδίας και τον έκανε κύριο της Γενεύης, Λωζάννης και Ζίον, περιοχών της Πέραν του Ιούρα (Transjurane) Βουργουνδίας (ή Άνω ή Ελβετικής Βουργουνδίας).
Το 1186 απεβίωσε σε ηλικία 61 ετών. Τον διαδέχθηκε ο μόνος γιος του Μπέρτολτ Δ΄.
Διεθνής Οργανισμός Πολιτικής Αεροπορίας

Κράτη μέλη

Σήμερα (Δεκέμβριος 2015) τα κράτη-μέλη είναι 191 ICAO members, συμπεριλαμβανομένων 190 από τα συνολικά 193 Μέλη του ΟΗΕ (όλα τα κράτη-μέλη εκτός από την Δομινίκα, το Λίχτενσταϊν και το Τουβαλού) και επιπρόσθετα τα Νησιά Κουκ.
Λίμνη Λυσιμαχία

Ιστορικά στοιχεία

Παλιότερα οι δύο λίμνες ήταν εντελώς ενωμένες και αποτελούσαν έναν πλούσιο υγροβιότοπο. Όπως μαρτυρούν και αρκετοί περιηγητές του 19ου και των αρχών του 20ου αιώνα η περιοχή γύρω από τις λίμνες ήταν γεμάτη με αδιαπέραστα σχεδόν δάση. Μετά την κατασκευή της εθνικής οδού που διέρχεται ανάμεσα στις δύο λίμνες και διάφορα αρδευτικά έργα που ακολούθησαν η επικοινωνία ανάμεσα τους γίνεται μόνο μέσω ενός ελεγχόμενου καναλιού.

Τροφοδοσία της λίμνης

Εκτός από την σύνδεσή της λίμνης με την Τριχωνίδα, στη Λυσιμαχία καταλήγει και ο χείμαρρος της Ερμίτσας, ο οποίος την τροφοδοτεί με νερό. Η Λυσιμαχία με την σειρά της τροφοδοτεί τον Αχελώο μέσω του Δίμηκου ποταμού.
Ελληνική Υπηρεσία του BBC

Ιστορικό

Ο σταθμός άρχισε να εκπέμπει, στα βραχέα κύματα, λίγο μετά την αρχή του Β΄ Παγκοσμίου Πολέμου, τον Σεπτέμβριο του 1939.
Η φωνή που άρχιζε με τη χαρακτηριστική φράση «Εδώ Λονδίνο» καθιερώθηκε ως η ελληνική φωνή του BBC κατά τη διάρκεια του Β΄ Παγκοσμίου Πολέμου και στην Κατοχή, καθώς εκείνες τις περιόδους το BBC θεωρούνταν έγκυρος και αξιόπιστος ραδιοφωνικός σταθμός.
Πάρα πολλές προσωπικότητες της πολιτικής, αλλά επίσης των γραμμάτων και των τεχνών, φιλοξενήθηκαν στα χρόνια που μεσολάβησαν στα στούντιο της Ελληνικής Υπηρεσίας του BBC. Μερικοί από αυτούς είναι οι: Αρχιεπίσκοπος Μακάριος, Κωνσταντίνος Καραμανλής, Ευάγγελος Αβέρωφ, Νίκος Καζαντζάκης, Γιάννης Τσαρούχης, Μίκης Θεοδωράκης, Κάρολος Κουν, Δημήτρης Χορν, Μελίνα Μερκούρη και Μαρία Κάλλας.
Αργότερα, κατά τη διάρκεια της χούντας (1967-1974), η ελληνική εκπομπή του BBC ήταν μια από τις πιο σημαντικές πηγές ελεύθερης, αντικειμενικής και ανεξάρτητης πληροφόρησης.
Η Ελληνική Υπηρεσία του BBC, σταμάτησε να εκπέμπει στις 31 Δεκεμβρίου 2005, ύστερα από 66 χρόνια λειτουργίας της. Η απόφαση του κλεισίματος ελήφθη στο πλαίσιο εξοικονόμησης χρημάτων για τη δημιουργία τηλεοπτικού σταθμού στην αραβική γλώσσα που απευθύνεται σε χώρες με λιγότερη ελευθερία στον τύπο, απ' ότι η Ελλάδα και η Κύπρος. Η Παγκόσμια Υπηρεσία του BBC υποστήριξε ότι η Ελληνική Υπηρεσία του BBC, απευθύνεται σε δύο χώρες, όπου, σε αντίθεση με άλλα ευρωπαϊκά κράτη, υπάρχει πλήρης ελευθερία του Τύπου.

Οι τελευταίοι συνεργάτες

Το προσωπικό της Ελληνικής Υπηρεσίας αποτελούσαν οι:
Πανελλήνιο πρωτάθλημα καλαθοσφαίρισης γυναικών 1967-1968

Το πανελλήνιο πρωτάθλημα καλαθοσφαίρισης γυναικών 1968 ήταν το 1ο στην ιστορία. Έγινε από 2 έως 4 Αυγούστου. Συμμετείχαν τέσσερις ομάδες, από το πρωτάθλημα Κέντρου ο πρωταθλητής Πειραϊκός Σύνδεσμος και το Αμερικανικό Κολλέγιο Θηλέων Αθηνών, και από το πρωτάθλημα Θεσσαλονίκης ο Ηρακλής και ο Π.Α.Ο.Κ. Πρωταθλητής αναδείχθηκε ο Ηρακλής.
Λίμνη Παράβανι

Η Λίμνη Παράβανι (γεωργ. ფარავნის ტბა) είναι ηφαιστειογενής λίμνη στη Γεωργία, που βρίσκεται στο Υψίπεδο Τζαβαχέτι, ανάμεσα στις οροσειρές Αμπούλ-Σαμσαρί και Τζαβαχέτι. Είναι η μεγαλύτερη λίμνη της χώρας σε έκταση, αλλά είναι σχετικώς αβαθής.

Γεωγραφία και υδρογραφία

Η Λίμνη Παράβανι βρίσκεται σε υψόμετρο 2.073 μέτρα πάνω από το επίπεδο της θάλασσας και έχει έκταση 37,5 km², με λεκάνη απορροής εκτάσεως 234 km². Το μέγιστο βάθος της είναι 3,3 μέτρα, ενώ το μέσο βάθος της 2,2 μέτρα. Ο όγκος νερού της λίμνης είναι 91 εκατομμύρια κυβικά μέτρα κατά μέσο ετήσιο όρο. Η στάθμη του νερού της είναι χαμηλότερη τους μήνες Οκτώβριο και Νοέμβριο, και υψηλότερη τον Μάιο και τον Ιούνιο. Εξαιτίας του μεγάλου υψομέτρου, η λίμνη παγώνει τον χειμώνα, με πάχος πάγου από 47 έως 73 εκατοστόμετρα.
Εκτός από τα μικρά ποτάμια Σάορι, Σαμπαντόστσκαλι και Ροντιόνοφσκις Τσκάλι, η λίμνη παίρνει το νερό της από το χιόνι, τη βροχή και υποβρύχιες πηγές.
Ο Ποταμός Παράβανι εκρέει από το νότιο μέρος της λίμνης και συνδέεται με τον Ποταμό Κύρο (Μτκβάρι). Η λίμνη αποτελεί δημοφιλή προορισμό για ψάρεμα.
Γεώργιος Κόρπας

Πολιτική σταδιοδρομία

Στις βουλευτικές εκλογές του 1881, 1882, 1885, 1887, 1890, 1895, 1889 και 1905 εκλέχθηκε βουλευτής Κέας. Υπήρξε άνθρωπος του βασιλικού περιβάλλοντος.
Στην κυβέρνηση του Σωτήριου Σωτηρόπουλου το 1893 ήταν εξωκοινοβουλευτικός υπουργός, αναλαμβάνοντας το υπουργείο Στρατιωτικών.
Χρημάτισε υπουργός Εσωτερικών στην κυβέρνηση Αλέξανδρου Ζαΐμη από τις 3 Οκτωβρίου 1897 ως τις 11 Νοεμβρίου 1898 και ανέλαβε παράλληλα το υπουργείο Ναυτικών, μετά την παραίτηση του Κωνσταντίνου Χατζηκυριάκου. Ήταν ξανά υπουργός επί των Στρατιωτικών και προσωρινά επί των Ναυτικών το 1901 στην επόμενη κυβέρνηση Αλέξανδρου Ζαΐμη.
Έφτασε στο βαθμό του υποστράτηγου. Πέθανε όντας εν ενεργεία βουλευτής και κηδεύτηκε με μεγαλοπρέπεια.
Σταύρος Ηλιόπουλος

Βιογραφία

Ανέπτυξε αντιστασιακή δράση εναντίον των Γερμανών, πολεμώντας με το ΕΑΜ. Υπήρξε μέλος του Σοσιαλιστικού Κόμματος της Ελλάδας και αργότερα ιδρυτικό μέλος της ΕΔΑ.
Εξελέγη βουλευτής με την ΕΔΑ για πρώτη φορά το 1958 και επανεξελέγη το 1961 με το ΠΑΜΕ και το 1963 και 1964 με την ΕΔΑ. Για τα πολιτικά του φρονήματα υπέστη διώξεις από τη χούντα και εκτοπίστηκε στη Γυάρο.
Τα τελευταία χρόνια της ζωής του ήταν πρόεδρος του Ελληνοσοβιετικού Συνδέσμου.
Το 1982 τραυματίστηκε σοβαρά σε τροχαίο και πέθανε έπειτα από πολύμηνη μάχη των γιατρών να τον κρατήσουν στη ζωή. Κηδεύτηκε στο Πρώτο Νεκροταφείο.
Τοματοκεφτέδες

Οι τοματοκεφτέδες είναι τηγανητό φαγητό που σερβίρεται ως ορεκτικό στο ελληνικό νησί της Σαντορίνης. Το πιάτο αποτελείται από θρυμματισμένες ή λιωμένες ντομάτες τηγανισμένες σε λάδι. Για τη παρασκευή του φαγητού προτιμούνται ντομάτες Σαντορίνης, καθώς το τοπίο του νησιού επιτρέπει την παραγωγή υγιέστερων φρούτων.
Ιωάννης Βουκυκλάκης

Βιογραφία

Την περίοδο της Κρητικής Πολιτείας εξελέγη βουλευτής και ήταν μάλιστα ο νεότερος σε ηλικία από τους πολιτευτές της Κρήτης εκείνης της περιόδου.
Στη συνέχεια, διορίστηκε νομάρχης και υπηρέτησε στην Αργολιδοκορινθία, την Εύβοια και το Ιόνιο. Διατέλεσε πρόεδρος του Δικηγορικού Συλλόγου της Κρήτης και τιμήθηκε με το Σταυρό του Σωτήρος.
Απεβίωσε σε ηλικία 56 ετών στην Αθήνα και κηδεύτηκε στις 4 Σεπτεμβρίου 1938 από το Πρώτο Νεκροταφείο. Ήταν παντρεμένος με την Ελένη Βουκυκλάκη και είχαν τρεις κόρες.
Ντόχα

Ιστορία

Η πόλη της Ντόχα ιδρύθηκε με την ονομασία Αλ-Μπίντα το 1825. Βρίσκεται στην ανατολική ακτή της χερσονήσου του Κατάρ και του Περσικού Κόλπου. Το όνομα Ντόχα προέρχεται από την αραβική λέξη «ad-dawha» που σημαίνει «το μεγάλο δέντρο». Σημείο αναφοράς είναι ένα σπουδαίο δέντρο που πρέπει να βρισκόταν στο χώρο, όπου αρχικά βρισκόταν το μικρό ψαροχώρι που εξελίχθηκε και έγινε η σημερινή πόλη της Ντόχα. Η πόλη έγινε πρωτεύουσα του βρετανικού προτεκτοράτου του Κατάρ το 1916, και όταν το έθνος απέκτησε την ανεξαρτησία του το 1971, η Ντόχα παρέμεινε πρωτεύουσα του Κατάρ.
Όμιλος Β΄ Παγκόσμιου Κυπέλλου Ποδοσφαίρου 2014

O όμιλος Β΄ του Παγκόσμιου Κυπέλλου Ποδοσφαίρου 2014 περιλαμβάνει τέσσερεις ομάδες εκ των οποίων οι δύο πρώτες προκρίνονται για την φάση των 16 της διοργάνωσης.
Ο νικητής του ομίλου θα αντιμετωπίσει τον δεύτερο του Ομίλου Α΄ και ο δεύτερος του ομίλου θα αντιμετωπίσει τον νικητή του Ομίλου Α΄.
Κολομβιανές προεδρικές εκλογές 2010

Προεδρικές εκλογές διεξήχθησαν στην Κολομβία στις 30 Μαΐου του 2010. Προηγήθηκε στον πρώτο γύρο  ο  πρώην υπουργός Άμυνας Χουάν Μανουέλ Σάντος με ποσοστό γύρω στο 47% έναντι σχεδόν 21% για τον Αντάνας Μόκους. Ο δεύτερος γύρος διεξήχθη στις 20 Ιουνίου και πρόεδρος εξελέγη ο Σάντος με ποσοστό γύρω στο 70% των ψήφων έναντι 27,5% για τον Μόκους. 
Μία πρόταση για διεξαγωγή δημοψηφίσματος που θα επέτρεπε στον πρόεδρο Άλβαρο Ουρίμπε να διεκδικήσει και τρίτη θητεία απορρίφθηκε από το Συνταγματικό Δικαστήριο με ψήφους 7 προς 2 στις 26 Φεβρουαρίου 2010.
Opel Insignia

Συγγενικά μοντέλα

Στα κράτη της ηπειρωτικής Ευρώπης, καθώς και στην Ιρλανδία, διατέθηκε ως Opel Insignia, ενώ στο Ηνωμένο Βασίλειο το Insignia διατέθηκε από την εταιρεία Vauxhall ως Vauxhall Insignia, όπως προαναφέρθηκε. Επίσης, προσφέρθηκε και από την Chevrolet στη Χιλή, ως Chevrolet Vectra, με αποτέλεσμα να είναι η μοναδική εκδοχή που διατήρησε το όνομα Vectra του προκατόχου.
Από το 2009, κυκλοφόρησε ως Buick Regal στην Κίνα, με διαφορετική μπροστινή σχεδίαση, τυπικής αισθητικής των μοντέλων της Buick, και μάλιστα ως αυτοκίνητο πολυτελείας, λόγω της προτίμησης του αγοραστικού κοινού της χώρας αυτής για αυτοκίνητα με υψηλό επίπεδο εξοπλισμού. Από το 2011, διατέθηκε και στη Βόρεια Αμερική, αναβιώνοντας έτσι τη δημοφιλή ονομασία Regal για την αμερικανική Buick.
Στην πλατφόρμα του Insignia, την λεγόμενη Epsilon II, βασίστηκαν επίσης η δεύτερη γενιά του Buick LaCrosse (από το 2010), η δεύτερη γενιά του Saab 9-5 (επίσης από το 2010) και το νοτιοκορεατικό Alpheon. Πρόσφατα αναπτύχθηκε και μία μακρύτερη εκδοχή της πλατφόρμας, υπό την ονομασία Super Epsilon και αποτέλεσε τη βάση για την Cadillac XTS του 2012 και για το Chevrolet Impala 10ης γενιάς του 2013.

Διακρίσεις

Το Insignia πρώτης γενιάς κέρδισε τον τίτλο του Ευρωπαϊκού Αυτοκινήτου της Χρονιάς για το 2009, αν και με διαφορά μόλις 1 βαθμού από το δεύτερο Ford Fiesta, καθώς απέσπασε 321 πόντους, έναντι 320 του Fiesta. Μαζί με αυτό τον τίτλο, το μοντέλο απέσπασε συνολικά 24 βραβεία διεθνώς και μάλιστα σε 11 διαφορετικά κράτη.

Ανανέωση του 2013

Στις 22 Αυγούστου 2013 ξεκίνησε η παραγωγή της ανανεωμένης εκδοχής του μοντέλου, με μικρές αλλαγές στην εξωτερική εμφάνιση, τοποθέτηση λωρίδων με φώτα τύπου LED στους μπροστινούς προβολείς και μηχανικές αναβαθμίσεις, με νέους κινητήρες και βελτιώσεις στην ισχύ όσων κινητήρων διατηρήθηκαν. Επίσης, έλαβαν χώρα σημαντικές βελτιώσεις στο σαλόνι και ιδίως στο ταμπλό, ενώ απέκτησε και νέο τιμόνι. Επίσημα λανσαρίστηκε στην Ευρώπη στα τέλη Σεπτεμβρίου.
Τον Σεπτέμβριο του 2013 κυκλοφόρησε στην αγορά και μία «τζιποειδής» εκδοχή του station wagon, ως Insignia Country Tourer, με αυξημένη απόσταση από το έδαφος και καλύτερη προστασία στο κάτω μέρος του αυτοκινήτου.

Αντικατάσταση

Η παραγωγή της πρώτης γενιάς διήρκησε έως τον Απρίλιο του 2017 και συνολικά παρήχθησαν 944.670 Insignia πρώτης γενιάς. Ο διάδοχος, το Insignia δεύτερης γενιάς, λανσαρίστηκε στις 26 Ιουνίου 2017.
1076 Βιόλα

Φυσικά χαρακτηριστικά

Η μέση διάμετρος της Βιόλας εκτιμάται σε 22,63 χιλιόμετρα. O φασματικός τύπος της είναι F (κατά Tholen) ή C (ανθρακούχος, κατά SMASSII), ενώ το άλβεδό της είναι 0,0415. Η Βιόλα περιστρέφεται γύρω από τον εαυτό της μία φορά κάθε 7 ώρες και 20,2 λεπτά.
Εμμανουήλ Μαχαίρας

Βιογραφικά στοιχεία

Γεννήθηκε το 1878 και εργάστηκε ως σιδηροδρομικός στον Πειραιά, όπου και πολιτεύτηκε.
Ανέπτυξε πλούσια συνδικαλιστική δράση και εξελέγη πρώτος γενικός γραμματέας της ΓΣΕΕ στις 29 Οκτωβρίου 1918, από το πρώτο συνέδριο της συνομοσπονδίας. Ήταν επικεφαλής του βενιζελικού κόμματος (Κόμμα των Πειραιωτών) που περιλάμβανε αντιπροσώπους λιμενεργατών του Πειραιά, των άλλων μεγάλων λιμανιών της χώρας και των νησιών.
Εξελέγη, στην δεύτερη κατανομή, βουλευτής Πειραιώς με την Ένωση Φιλελεθέρων (Κόμμα Εθνικών Φιλελευθέρων) το 1926 συλλέγοντας 2.517 ψήφους.  Επανεξελέγη βουλευτής με το Κόμμα Φιλελευθέρων στις εκλογές του 1928.
Πέθανε το 1940.
Διάταγμα για την Ειρήνη

Αποσπάσματα

Η Κυβέρνηση των Εργατών και Αγροτών, βγαλμένη από την επανάσταση της 24-25 Οκτωβρίου, και αντλώντας την δύναμή της από τα Σοβιέτ των Εργατών, Στρατιωτών και Αγροτών Βουλευτών, προτείνει σε όλους τους εμπόλεμους λαούς και τις κυβερνήσεις τους να αρχίσουν αμέσως διαπραγματεύσεις, που να οδηγούν σε μια δίκαιη δημοκρατική ειρήνη.
Μια δίκαιη και δημοκρατική ειρήνη που την ποθεί η μεγάλη πλειοψηφία των κουρασμένων, βασανισμένων και εξαντλημένων από τον πόλεμο εργατών και εργαζομένων τάξεων όλων των εμπολέμων χωρών. Ειρήνη την οποία οι Ρώσοι εργάτες και αγρότες απαιτούσαν τόσο κατηγορηματικά και επίμονα μετά την ανατροπή της μοναρχίας του Τσάρου. Τέτοια ειρήνη η κυβέρνηση θεωρεί την άμεση ειρήνη χωρίς προσαρτήσεις (δηλαδή χωρίς την αρπαγή ξένων εδαφών και την βίαιη προσάρτηση ξένων εθνοτήτων) και χωρίς αποζημιώσεις.
Η Ρωσική κυβέρνηση προτείνει σε όλες τους εμπόλεμους λαούς να συνάψουν αμέσως τέτοια ειρήνη. Εκφράζει επίσης την ετοιμότητά της να λάβει αμέσως, χωρίς την παραμικρή καθυστέρηση, όλα τα αποφασιστικά μέτρα εν αναμονή της τελικής επιβεβαίωσης όλων των όρων μιας τέτοιας ειρήνης από τις πληρεξούσιες συνελεύσεις όλων των χωρών και όλων των εθνών.
Δήμος Μηχανιώνας

Η Νέα Μηχανιώνα ήταν δήμος του Νομού Θεσσαλονίκης, 32χμ νοτιοανατολικά του κέντρου της πρωτεύουσάς του. Συνόρευε βορειοανατολικά με το Δήμο Θερμαϊκού και νοτιοανατολικά με το Δήμο Επανομής. Ο πληθυσμός της περιοχής σύμφωνα με στοιχεία της απογραφής του 2001, ανερχόταν στους 9.425 κατοίκους από τους οποίους οι 7303 κατοικούσαν στο δημοτικό διαμέρισμα της Νέας Μηχανιώνας. Η οικονομία της περιοχής βασίζεται κυρίως στην αλιεία, διαθέτοντας το μεγαλύτερο στόλο μέσης αλιείας στην Ελλάδα. Οι κάτοικοι της ήρθαν από τη 'Παλαιά' Μηχανιώνα της Κυζικηνής χερσονήσου.
Ανακρέων

Βιογραφία

Από τον τόπο καταγωγής του, την Τέω της Μ. Ασίας, όπου γεννήθηκε πιθανώς το 572 π.Χ.. Στη συνέχεια βρέθηκε στα θρακικά Άβδηρα, όπου και έγραψε εξαίρετα συμποτικά τραγούδια.
Το έτος 545 π.Χ., μπροστά στον περσικό κίνδυνο που πλησίαζε, ο Ανακρέοντας εγκαθίσταται στα Άβδηρα και αργότερα ζει στην αυλή του Πολυκράτη. Μετά τη δολοφονία του Πολυκράτη (522 π.Χ.) o Πεισιστρατίδης Ίππαρχος φέρνει τον ποιητή στην Αθήνα μετά τη δολοφονία του Ίππαρχου (514 π.Χ.) ο Ανακρέοντας φεύγει από την Αττική και πιθανώς μένει για ένα χρονικό διάστημα στη Λάρισα. Πέθανε ίσως σε πολύ προχωρημένη ηλικία (περ. 85 χρονών).
Σύμφωνα με την παράδοση στην αυλή του τυράννου της Σάμου Πολυκράτη ο ποιητής Ίβυκος συνάντησε τον ποιητή Ανακρέοντα, που καταγόταν από την Τέω (Τήιος). Σε αυτόν μάλιστα, έλεγαν, ο Ίβυκος όφειλε τελικά τη στροφή του προς την ερωτική ποίηση.

Η ποίηση

Σύμφωνα με την εικόνα που σχημάτισαν για τον Ανακρέοντα οι μεταγενέστεροί του θεωρείτο «ο πάντα μεθυσμένος ποιητής», ο τύπος του «αστόχαστου γλεντζέ» και ο «κλασικός εκπρόσωπος του ερωτισμού. Η αλήθεια φαίνεται πως είναι διαφορετική. Ο Ανακρέων έγραψε πράγματι συμποτικά τραγούδια, στα οποία όμως εκτιμούσε τη συντροφιά των καλλιεργημένων ανθρώπων και αποστρεφόταν κάθε υπέρβαση του μέτρου:
[…]Δε μου είναι αγαπητός αυτός που δίπλα στο μεγάλο,
 
Κροντήρι πίνοντας κρασί τραγούδια λέει γι' αμάχες[…]
 
(απόσπ. 96 Diehl=2 West, μτφρ. Ηλ. Βουτιερίδης)
[…]Ο Έρωτας πάλι με τρανό με χτύπησε μπαλντά
 
Καθώς χαλκιάς και σε ψυχρή μ’ έλουσε ρεματιά[…]
 
(απόσπ. 68 Page, μτφρ. Ηλ. Βουτιερίδης)
[…]Φοραδίτσα Θρακοπούλα τι λοξοκοιτάζοντάς με
 
Σκληρά φεύγεις  και νομίζεις πως είμαι άπραγος καθόλου;
 
Μάθε, πως μπορώ με τέχνη να σου βάλω χαλινάρι
 
Και τα γκέμια  σου κρατώντας προς το τέρμα να σε φέρνω[…]
 
(απόσπ. 72 Page, μτφρ. Hλ Βουτιερίδης)
Στο τελευταίο απόσπασμα δίνεται η ευκαιρία να εξετάσει ο αναγνώστης με ποιον τρόπο αντιλαμβάνεται ο ποιητής τη νεαρή γυναίκα, το αντικεί­μενο της ερωτικής επιθυμίας που είναι ατίθαση και  απρόσιτη. Ο άνδρας, ως επιδέξιος ερα­στής θα την  χαλιναγωγήσει και θα τη μυήσει ερωτικά. Η γυναίκα παρουσιάζεται ως θήρα­μα-αντικείμενο του ανδρικού πόθου και την ίδια στιγμή ο άνδρας γίνεται ο κυνηγός-θύ­της  που έχει ένα και μοναδικό στόχο, το θήραμά του και την ικανοποίηση της ερωτικής του διάθεσης. Η δίωξις ή αρπαγή είναι ένα συνηθισμένο θέμα της  αρχαιοελληνικής απεικονιστικής τέχνης ιδιαίτερα για τους ζωγράφους του 5ου π.Χ. αι., ενώ η εικόνα-μεταφορά της γυναίκας ως ανυπότακτου ζώου, τόσο στην ποίηση του Ανακρέοντα όσο και του Σημωνίδη, αντλεί την πανάρχαια καταγωγή της από τις κυνηγετικές κοινωνίες της 7ης χιλιετίας π.Χ. Τούτη την αντίληψη του ανυπότακτου ζώου διατηρεί η ελληνική κοινωνία και στην κλασική εποχή, λίγο πριν την περί­­οδο της παρακμής της πόλης-κράτους οπότε αλλάζει αναγκαστικά το κοινωνικό status της γυναίκας.

Νεοελληνικές μεταφράσεις

Ανακρέων και Ανακρεόντεια. Αρχαίο κείμενο και έμμετρη μετάφραση Νίκου Σφυρόερα, "Ελληνικός Εκδοτικός Οργανισμός" 1971
Το σόι σου

Πλοκή

Η Λυδία και ο Σάββας είναι παντρεμένοι περίπου δέκα χρόνια και έχουν αποκτήσει δύο κόρες, τη Σάντρα και τη Χαρά. Κάθε Κυριακή πηγαίνουν για το κυριακάτικο τραπέζι είτε στο πατρικό του ενός, είτε του άλλου και μας δείχνουν την καθημερινότητά τους η οποία κυλά κάθε φορά πάνω σε ένα διαφορετικό θέμα γεμάτο προβλήματα Επίσης, σε μεγάλες γιορτές ή ειδικές περιστάσεις, τα δύο σόγια συναντιούνται και τρώνε όλοι μαζί. Κάθε τραπέζι είναι ξεχωριστό αλλά σε κανένα από αυτά δεν λείπουν οι παρεξηγήσεις και οι τσακωμοί, αλλά ούτε και το γέλιο και οι χαρές. Παρά τις καθημερινές εντάσεις της οικογένειας τους συνδέει κάτι κοινό, η αγάπη. Αν και τσακώνονται, όλοι αγαπάνε ο ένας τον άλλο.

Προβολή

Η σειρά άρχισε να προβάλλεται κάθε Πέμπτη στις 21:00, αλλά λόγω των υψηλών νούμερων τηλεθέασης, το κανάλι αποφάσισε να προβάλλει τη σειρά δύο φορές την εβδομάδα, και έτσι μετά το πρώτο μισό της σεζόν, από τον Φεβρουάριο του 2015, η σειρά ξεκίνησε να προβάλλεται κάθε Πέμπτη και Παρασκευή. Προς το τέλος του 1ου κύκλου, από τις 18 Μαΐου και μετά, η σειρά άλλαξε ημέρα και ώρα προβολής και προβαλλόταν κάθε Δευτέρα και Τρίτη στις 21:45. Στον 2ο κύκλο, από τις 11 Μαΐου 2016, η σειρά άλλαξε μέρες προβολής και μετακινήθηκε από Πέμπτη και Παρασκευή σε Τετάρτη και Πέμπτη, στις 21:00, λόγω της πρεμιέρας του X-Factor στο τηλεοπτικό κανάλι ΣΚΑΪ, όπως και έμεινε, μέχρι το τέλος του 3ου κύκλου. Στον 4ο κύκλο, οι ημέρες προβολής άλλαξαν ξανά και από Τετάρτη και Πέμπτη μετακινήθηκαν σε Πέμπτη και Παρασκευή, στις 21:00, ενώ από το 2018, η σειρά άλλαξε πάλι ημέρες προβολής, με νέα επεισόδια κάθε Δευτέρα και Τρίτη στις 21:00, οι οποίες παρέμειναν έτσι, μέχρι και το τέλος της σειράς τον Ιούνιο του 2019.
Στην Κύπρο, ο 4ος κύκλος προβαλλόταν κάθε Σάββατο και Κυριακή, ενώ ο 5ος, παρόλο που αρχικά προβαλλόταν κάθε Σάββατο και Κυριακή, από τη μέση της σεζόν άρχισε να προβάλλεται κάθε Πέμπτη και Παρασκευή.